Ειδικό ερασιτεχνικό πρωτάθλημα ποδοσφαίρου 1969

Στο Ερασιτεχνικό πρωτάθλημα ποδοσφαίρου Ελλάδος 1969 μετείχαν οι νικήτριες ομάδες των πρωταθλημάτων των τοπικών Ενώσεων με σκοπό την άνοδο στη Β΄ Εθνική. Διεξήχθη σε δύο φάσεις: προκριματική κατά περιφέρειες και τελική σε δύο ομίλους των 10 και 8 ομάδων. Πρωταθλητές στους δύο ομίλους αναδείχθηκαν η Αναγέννηση Άρτας και η Αναγέννηση Καρδίτσας. Σύμφωνα με την προκήρυξη την άνοδο κέρδισαν και οι δευτεραθλητές Γ.Σ. Καλλιθέα και Θερμαϊκός Θεσσαλονίκης. Όμως, λόγω της αναδιάρθρωσης που έγινε στη Β΄ Εθνική με τη δημιουργία και τρίτου ομίλου (18 ομάδων) ανέβηκαν άλλες 14 ομάδες, με κριτήρια εξωαγωνιστικά.

 Η προκριματική φάση της διοργάνωσης αναφέρεται επίσημα ως "Β΄ φάση του πρωταθλήματος ερασιτεχνών". Μετείχαν 24 ομάδες, πρωταθλήτριες τοπικών ενώσεων, χωρισμένες σε 7 ομίλους με γεωγραφικά κριτήρια. Ξεκίνησε τον Ιανουάριο του 1969 και ολοκληρώθηκε το Μάρτιο. Στην τελική φάση προκρίθηκαν εννιά ομάδες, οι οποίες μαζί με άλλες εννιά που προέρχονταν από τις μεγαλύτερες ενώσεις συγκρότησαν δυο ομίλους: Νότιο (10 σύλλογοι) και Βόρειο όμιλο (8 σύλλογοι). Η τελική φάση ξεκίνησε στις 16 Μαρτίου και τέλειωσε τον Ιούνιο. Οι δύο πρώτοι σύλλογοι κάθε ομίλου ανέβηκαν στη Β΄ Εθνική. Όμως, το καλοκαίρι του 1969 αποφασίστηκε η διεύρυνση της Β΄ Εθνικής με τη δημιουργία και τρίτου ομίλου. Έτσι για να συμπληρωθεί ο αριθμός των 18 ομάδων, στις 4 που ανέβηκαν μέσω του ειδικού ερασιτεχνικού πρωταθλήματος προστέθηκαν άλλες 14, χωρίς να τηρηθεί η σειρά τερματισμού, οπότε έπρεπε να ανεβούν όλες οι ομάδες της τελικής φάσης. Από αυτές μόνον τρεις προέρχονταν από τις επιλαχούσες του νοτίου ομίλου. Άλλες τρεις ομάδες προέρχονταν από αυτές που είχαν συμμετάσχει στην τελική φάση, ενώ οι υπόλοιπες οκτώ επιλέχτηκαν με γεωγραφικά ή άλλα εξωαγωνιστικά κριτήρια. Έτσι ευνοήθηκαν σύλλογοι που δεν είχαν προκριθεί στην τελική φάση. Κάποιοι δεν είχαν παίξει ούτε στην προκριματική φάση, αφού δεν είχαν κατακτήσει τον τοπικό τίτλο. Ενώ σε κάποιους συλλόγους δόθηκε προαγωγή ως επιβράβευση για την συγχώνευσή τους, έπειτα από τη σχετική προτροπή του χουντικού καθεστώτος. Ομάδες που μετείχαν (33) Προκριματική φάση (24 ομάδες-7 όμιλοι): προκρίθηκαν 9 ομάδες Α΄ όμιλος (3 ομάδες - προκρ. 1): Παναιγιάλειος, Α.Ε. Μεσολογγίου, Παννεμεατικός. Β΄ όμιλος (4 ομάδες - προκρ. 1): Παναρκαδικός, Πανναυπλιακός, Πάμισος Μεσσήνης, Λεωνίδας Σπάρτης. Γ΄ όμιλος (3 ομάδες - προκρ. 1): Ηρόδοτος, Αναγέννηση Χανίων, Α.Ο. Ρεθύμνης. Δ΄ όμιλος (3 ομάδες - προκρ. 1): Π.Γ.Σ. Μυτιλήνη, Α.Ο. Σάμου, Παγχιακός Ε΄ όμιλος (6 ομάδες - προκρ. 2): Κιλκισιακός, Μέγας Αλέξανδρος Ηράκλειας, Ορφέας Ελευθερούπολης, Φ.Α.Σ. Νάουσα, Πυρσός Γρεβενών, Άρης Δράμας. Στ΄ όμιλος (3 ομάδες - προκρ. 2): Αναγέννηση Καρδίτσας, Α.Ε. Τυρνάβου, Δήμητρα Τρικάλων. Ζ΄ όμιλος (2 ομάδες - πρόκρ. 1): Άρης Αγίου Κωνσταντίνου, Ταμυναϊκός Αλιβερίου. Πρόκριση χωρίς αγώνες (9 ομάδες) Ε.Π.Σ. Αθηνών (2): Α.Ο. Κορωπί, Γ.Σ. Καλλιθέα Ε.Π.Σ. Πειραιώς (2): ΑΕΚ Φαλήρου, Σαρωνικός Αίγινας Ε.Π.Σ. Μακεδονίας (2): Θερμαϊκός Θεσσαλονίκης, ΜΕΝΤ Ε.Π.Σ. Δωδεκανήσου (1): Ανταγόρας Κω Ε.Π.Σ. Ηπείρου (1): Αναγέννηση Άρτας Ε.Π.Σ. Θράκης (1): Ορέστης Ορεστιάδας Τελική φάση (2 όμιλοι - 18 ομάδες): Νότιος (10) και Βόρειος (8). Πρωταθλητές ομίλων (άνοδος στην Β΄): Αναγέννηση Άρτας, Αναγέννηση Καρδίτσας Δευτεραθλητές ομίλων (άνοδος στην Β΄): Γ.Σ. Καλλιθέα, Θερμαϊκός Θεσσαλονίκης Άνοδος λόγω αναδιάρθρωσης Β΄ Εθνικής: 14 ομάδες. Ομάδες επιλαχούσες τελικής φάσης (3): Α.Ο. Κορωπί, Ηρόδοτος, Παναιγιάλειος Ομάδες που μετείχαν στην τελική φάση (3): Παναρκαδικός, Κιλκισιακός, Ορέστης Ορεστιάδας. Ομάδες που μετείχαν στην προκριματική φάση (2): Πανναυπλιακός, Λεωνίδας Σπάρτης. Ομάδες που δεν μετείχαν στην προκριματική φάση (3): Πανθρακικός, Π.Α.Σ. Πρέβεζα, Α.Π.Σ. Πάτραι. Νέες ομάδες (3): Απόλλων Μυτιλήνης (από συγχώνευση των συλλόγων: Π.Γ.Σ. Μυτιλήνη και Λεσβιακού) Α.Ο. Κέρκυρα (πρώην Κερκυραϊκός Α.Ο. από συγχώνευση των συλλόγων: Άρη, Αστέρα και Ελλήσποντου) Α.Ο. Θήβα (από συγχώνευση Κάδμου Θηβών και Ιωνικού Αστέρα) 1Αγώνας κατάταξης για τη 2η θέση: Χαλκίδα, 22/6/1969: Γ.Σ. Καλλιθέα - Α.Ο. Κορωπί: 1-0 (95΄ Μαξούρης, καν. αγ. 0-0). Τελικά, ανέβηκε και το Κορωπί λόγω της αύξησης του αριθμού των συλλόγων στη Β΄ Εθνική.2 Ο Π.Γ.Σ. Μυτιλήνη συνενώθηκε με το Λεσβιακό και τη νέα σεζόν αγωνίστηκε στη Β΄ Εθνική ως Απόλλων Μυτιλήνης. Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση). "Αρχίζουν οι τελικοί της Β΄ φάσεως πρωταθλήματος ερασιτεχνών", Αθλητική Ηχώ, 7/1/1969. εφ. "Αθλητική Ηχώ", φύλλα σεζόν 1968-69.